หุ้นสหรัฐปิดในแดนลบ
ตลาดหุ้นสหรัฐปิดลบ หลังนักลงทุนกังวลข้อมูลเศรษฐกิจอเมริกา ดาวโจนส์ ลดลง 50.15 จุด ขณะที่ราคาน้ำมันดีดขึ้นเล็กน้อย
29 ก.ย. 2555

ตลาดหุ้นสหรัฐปิดลบ หลังนักลงทุนกังวลข้อมูลเศรษฐกิจอเมริกา ดาวโจนส์ ลดลง 50.15 จุด ขณะที่ราคาน้ำมันดีดขึ้นเล็กน้อย
ตลาดหุ้นสหรัฐฯวานนี้(28ก.ย.) ปิดลบพอประมาณในวันซื้อขายสุดท้ายของช่วงไตรมาส 3 หลังพบกิจกรรมทางธุรกิจและข้อมูลการใช้จ่ายผู้บริโภคที่น่าผิดหวังของอเมริกา จุดชนวนความกังวลรอบใหม่ต่อเศรษฐกิจที่เปราะบาง       ดัชนีหุ้นดาวโจนส์ ลดลง 50.15 จุด (0.37 เปอร์เซ็นต์) ปิดที่ 13,435.82 จุด แนสแดค ลดลง 20.37 จุด (0.65 เปอร์เซ็นต์) ปิดที่ 3,116.22 จุด เอสแอนด์พี ลดลง 6.53 จุด (0.45 เปอร์เซ็นต์) ปิดที่ 1,440.62 จุด  ขณะที่ราคาน้ำมันดีดขึ้นเล็กน้อย หลังความตึงเครียดในตะวันออกกลางก่อความกังวลต่อปัญหาอุปทานตึงตัว  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายนเพิ่มขึ้น 34 เซนต์ ปิดที่ 92.19 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 38 เซนต์ ปิดที่ 112.39 ดอลลาร์ต่อบาร์เรล